Sag om forældremyndighed, bopæl og samvær for parternes to fælles børn
Ret: Retten i Horsens (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

FAMILIERETTEN I HORSENS
DOM

afsagt den 3. juni 2021

Sagen er behandlet for lukkede døre

Sag BS-7968/2021-HRS

Mor
(beskikket advokat Thomas Kaehne Ghiladi)

mod

Far
(beskikket advokat Peter Rask)

Denne afgørelse er truffet af Dommer.

Sagens baggrund og parternes påstande
Familieretshuset har den 24. februar 2021 indbragt sagen for familieretten.

Mor har fremsat følgende påstande:

”Vedr. forældremyndighed:
At den fælles forældremyndighed over Barn 1, Født 2014 og Barn 2, Født
2015, ophæves og tillægges Mor alene.

Vedr. bopæl:
Frifindelse.

Vedr. samvær:
Principalt:



/

2

At der ikke fastsættes samvær mellem Far og fællesbørnene Barn 1, Født
2014 og Barn 2, Født 2015.

Subsidiært:
At der fastsættes overvåget samvær mellem Far og fælles-børnene Barn 1,
Født 2014 og Barn 2, Født 2015. Samværet skal finde sted i
Familieretshuset.

Mere subsidiært:
Det almindelige samvær – 13/1-ordning:
Far har samvær med Barn 1, Født 2014, og Barn 2, Født 2015, i lige uger
fra lørdag kl. 10.00 til søndag kl. 15.00.

Helligdage og ferie:
Den almindelige 13/1-samværsordning skal være gældende.

Generelt om samværene:
Første samvær er ved førstkommende tidspunkt efter afsigelse af dom i
denne sag.

Afhentning: Far afhenter hos Mor kl. 10.00.
Aflevering: Mor afhenter hos Far kl. 15.00.

Tvangsfuldbyrdelse:
Samværsforælderen kan efter retsplejelovens § 478, stk. 1, nr. 3 få Fami-
lierettens hjælp, hvis barnet ikke udleveres til samvær efter denne afgø-
relse. Bopælsforælderen kan også få Familierettens hjælp, hvis barnet
ikke kommer hjem efter samvær efter denne afgørelse.

Tidligere afgørelser og aftaler om samvær:
Med denne afgørelse bortfalder alle tidligere afgørelser og aftaler om
samvær.

Vedr. samvær såfremt Barn 1 og Barn 2 skal bopæl hos Far: Weekend-
samvær:
Fra fredag kl. 15.00 til søndag kl. 15.00 i ulige uger.

Aflevering til samvær skal ske hos Mor. Aflevering efter endt samvær
skal ske hos Far.

Vinterferie:
Mor har vinterferiesamvær med fællesbørnene i lige år, fra søndag kl.
10.00 i uge 6 til søndag kl. 15.00 i uge 7.

Aflevering til samvær skal ske hos Mor. Aflevering efter endt samvær
skal ske hos Far.



/

3

Påske:
Mor har påskesamvær med fællesbørnene fra palmesøndag kl. 10.00 til 2.
påskedag kl. 15.00 i ulige år.

Aflevering til samvær skal ske hos Mor. Aflevering efter endt samvær
skal ske hos Far.

Kr. Himmelfart, Pinse, St. Bededag:
Såfremt weekendsamværet falder i forbindelse med Kr. Himmelfart,
Pinse, St. Bededag, udvides samværet til ligeledes at omfatte helligda-
gen. I forbindelse med Kr. Himmelfart udvides samværet også med fre-
dagen.

Aflevering til samvær skal ske hos Mor kl. 10.00. Aflevering efter endt
samvær skal ske hos Far kl. 15.00.

Efterårsferie:
Mor har efterårsferiesamvær med fællesbørnene fra fredag kl. 15.00 i uge
41 til søndag kl. 15.00 i uge 42, i ulige år.

Aflevering til samvær skal ske hos Mor. Aflevering efter endt samvær
skal ske hos Far.

Jul og nytår:
Mor har julesamvær med fællesbørnene i ulige år og nytårssamvær i lige
år.
Far har julesamvær med fællesbørnene i lige år og nytårs-samvær i ulige
år.

Julesamværet skal være fra den 21. december kl. 10.00 til den 27. decem-
ber kl. 15.00.
Nytårssamværet skal være fra den 27. december kl. 10.00 til den 2. janu-
ar kl. 15.00.

Aflevering til samvær skal ske hos Mor. Aflevering efter endt samvær
skal ske hos Far.

Sommerferie:
2 sammenhængende uger i sommerferien.

Aflevering til samvær skal ske hos Mor kl. 10.00. Aflevering efter endt
samvær skal ske hos Far kl. 15.00.

Placering af sommerferie:
I ulige år har Mor fortrinsret til at vælge som-merferiesamværets nærmere
placering, hvilket skal meddeles Far skriftligt senest den 1. marts samme
år. Gives meddelelse ik-ke indenfor den anførte frist, overgår retten til at
vælge til Far, som da skal meddele sit valg af sommerferiesamværets
placering inden den 31. marts samme år. Sker dette ikke, går fortrinsretten
tilbage til Mor.



/

4

I lige år har Far fortrinsret til at vælge sommerferiesamvæ-rets nærmere
placering, hvilket skal meddeles Mor skriftligt senest den 1. marts samme
år. Gives meddelelse ikke in-denfor den anførte frist, overgår retten til at
vælge til Mor, som da skal meddele sit valg af sommerferiesamværets
pla-cering inden den 31. marts samme år. Sker dette ikke, går
fortrinsretten tilbage til Far.

Generelt om samværene:
Første samvær er ved førstkommende tidspunkt efter afsigelse af dom i
denne sag.

Tvangsfuldbyrdelse:
Samværsforælderen kan efter retsplejelovens § 478, stk. 1, nr. 3 få Fami-
lierettens hjælp, hvis barnet ikke udleveres til samvær efter denne afgø-
relse. Bopælsforælderen kan også få Familierettens hjælp, hvis barnet
ikke kommer hjem efter samvær efter denne afgørelse.

Tidligere afgørelser og aftaler om samvær:
Med denne afgørelse bortfalder alle tidligere afgørelser og aftaler om
samvær.”

Far har fremsat følgende påstande:

”Forældremyndighed:
Frifindelse for sagsøgers påstand om ophævelse af fælles forældremyn-
dighed, således at den fælles forældremyndighed bevares.

Bopæl: Barn 1 – Født 2014 og Barn 2 skal have bopæl hos sagsøgte.

Samvær: Der fastsættes samvær mellem sagsøger og Barn 1 samt Barn 2
som 12/2 ordning, således at sagsøger har samvær med børnene i lige uger
fra fredag, hvor sagsøger afhenter i skole/institution til søndag kl. 15, hvor
sagsøgte afhenter på sagsøgers bopæl.

Feriesamvær:

Sommerferie: Sagsøger har samvær med børnene i to sammenhængen-de
uger i skolernes sommerferie. Sagsøger afhenter børnene hos sagsøg-te kl.
10 om lørdagen i den første uge og sagsøgte afhenter børnene hos
sagsøger søndag kl. 15 i den sidste uge. Ved uenighed vælger sagsøger
ført i lige år og sagsøgte først i ulige år.

Efterårsferie: Sagsøger har samvær med børnene fra lørdag kl. 10 i uge.
41, hvor sagsøger afhenter hos sagsøgte, til søndag i uge 42, hvor
sagsøgte afhenter hos sagsøger kl. 15.

Juleferie/nytårsferie: Sagsøger har i lige år samvær med børnene fra den
23. december. Kl. 10 med afhentning hos sagsøgte til den 25. de-cember
kl. 15. Hvor sagsøgte afhenter hos sagsøger. I ulige år har sagsø-ger
samvær med børnene fra den 30. december kl. 10 med afhentning



/

5

hos sagsøgte til den 1. januar kl. 15, hvor sagsøgte afhenter hos sagsø-ger.

Påskeferie: Sagsøger har i lige år samvær med børnene fra onsdag kl. 10
med afhentning hos sagsøgte til lørdag kl. 15, hvor sagsøgte afhenter hos
sagsøger. Hvis påsken falder således, at sagsøger har ordinært
samvær forlænges samværet således fra onsdag til søndag. I ulige år
har sagsøger samvær med børnene fra lørdag kl. 10 med afhentning hos
sagsøgte til mandag kl. 15, hvor sagsøgte afhenter hos sagsøger. Hvis
påsken falder således, at sagsøger har ordinært samvær forlænges
samværet således fra fredag til mandag.

Erstatningssamvær:
Der er automatisk erstatningssamvær, hvis det løbende samvær ikke
gennemføres.

Tvangsfuldbyrdelse:
Reglerne i retsplejelovens § 478, stk. 1 om tvangsfuldbyrdelse finder an-
vendelse.

Subsidiært:
Forældremyndighed:
Frifindelse for sagsøgers påstand om ophævelse af fælles forældremyn-
dighed, således at den fælles forældremyndighed bevares.

Samvær: Hvis børnene fortsat har bopæl hos sagsøger fastsættes der
samvær mellem børnene og sagsøgte:

Der fastsættes samvær mellem sagsøgte og børnene som 12/2 ordning,
således at sagsøgte har samvær med børnene i lige uger fra fredag, hvor
sagsøgte afhenter i skole/institution til søndag kl. 15, hvor sagsøger af-
henter på sagsøgtes bopæl.

Feriesamvær:

Sommerferie: Sagsøgte har samvær med børnene i to sammenhængen-de
uger i skolernes sommerferie. Sagsøgte afhenter børnene hos sagsø-ger kl.
10 om lørdagen i den første uge og sagsøgte afhenter børnene hos
sagsøger søndag kl. 15 i den sidste uge. Ved uenighed vælger sagsøgte
ført i lige år og sagsøger først i ulige år.

Efterårsferie: Sagsøgte har samvær med børnene fra lørdag kl. 10 i uge.
41, hvor sagsøgte afhenter hos sagsøger, til søndag i uge 42, hvor sagsø-
ger afhenter hos sagsøgte kl. 15.

Juleferie/nytårsferie: Sagsøgte har i lige år samvær med børnene fra den
23. december. Kl. 10 med afhentning hos sagsøger til den 25. de-cember
kl. 15, hvor sagsøger afhenter hos sagsøgte. I ulige år har sagsøgte
samvær med børnene fra den 30. december kl. 10 med afhent-ning hos
sagsøger til den 1. januar kl. 15, hvor sagsøger afhenter hos sagsøgte.



/

6

Påskeferie: Sagsøgte har i lige år samvær med børnene fra onsdag kl. 10
med afhentning hos sagsøger til lørdag kl. 15, hvor sagsøger afhenter hos
sagsøgte. Hvis påsken falder således, at sagsøgte har ordinært
samvær forlænges samværet således fra onsdag til søndag. I ulige år
har sagsøgte samvær med børnene fra lørdag kl. 10 med afhentning hos
sagsøger til mandag kl. 15, hvor sagsøger afhenter hos sagsøgte. Hvis
påsken falder således, at sagsøgte har ordinært samvær forlænges
samværet således fra fredag til mandag.

Erstatningssamvær:
Der er automatisk erstatningssamvær, hvis det løbende samvær ikke
gennemføres.

Tvangsfuldbyrdelse:
Reglerne i retsplejelovens § 478, stk. 1 om tvangsfuldbyrdelse finder an-
vendelse.”

Oplysningerne i sagen
Dommen indeholder ikke en fuldstændig sagsfremstilling, jf. retsplejelovens § 218
a.

Parterne har fælles forældremyndighed.

Familieretten har indhentet udtalelse fra Skole, som har udtalt sig den 16. april
2021 og ved revideret udtalelse den 23. april 2021, fra Børnehave, som har udtalt
sig den 19. april 2021, og fra Lægehus, som har udtalt sig den 23. april 2021.

Børnesagkyndig og Dommer har afholdt en samtale med Barn 1. Ho-vedindholdet
af samtalen fremgår af notat af 7. maj 2021.

Begge parter har fri proces under sagen.

Forklaringer

Mor har forklaret, at hun er 28 år og er ved at uddanne sig til Stilling 1. Hun er
færdig til juni, og hun forventer at kunne få arbej-de i området, hvor hun bor. Hun
er i gang med at søge job. Hendes samlever, Person 1, kører Stilling 2 i
Arbejdsplads. Han tager afsted kl. 06.50 og er hjemme ca. kl. 16. Hun er selv pt.
hjemme hele tiden, da hun skriver bacheloro-pgave. Person 1 har en datter, som
hedder Person 2. Hun og Person 2 har en god relation, og hun agerer mor, når
Person 2 ikke er hjemme hos sin mor. Person 2 er 8 år og har en 12/2-ordning med
bopæl hos hende og Person 1.

Barn 2 og Person 2 har det rigtigt godt sammen, og Person 2 og Barn 1 har det
også fint.



/

7

Der er dog almindelige søskendekontroverser mellem børnene. De bor i et ræk-
kehus i By 1, hvor de har plads til børnene. Pigerne deler værelser, og Barn 2 har
sit eget værelse. De har faste rutiner og spiser hver dag aftensmad kl. 17.30.
Børnene bliver lagt i seng kl. 19.00. Pigerne går til garder i By 2, og Barn 2 går til
fodbold i By 1. Barn 1 har to gode veninder i klassen, som hun også har legeaftaler
med efter skole.

Hun og Far blev kærester i 2009, og de gik fra hinanden i december 2017. De-res
samliv var meget turbulent. Far var der aldrig rigtigt, og når han var der, vidste hun
ikke, hvor hun havde ham følelsesmæssigt. Han kunne blive aggres-siv og slå hul i
muren ved siden af hende, og han har skubbet hende ned ad so-faen, mens hun var
gravid. Han har også taget hårdt fat i Barn 1. Børnene har overværet denne vold,
men hun har ikke anmeldt det. Børnene kom til hende. Far var primært
hjemmegående, mens de var sammen, men han var ikke til stede, da han tog afsted
uden grund. Selv da hun lige havde født, tog han af-sted, uanset hun indtrængende
bad ham blive. De boede først i Sønderjylland, men har de boet mange steder. Hun
kunne ikke få det til at hænge sammen økonomisk, da de boede i By 3, fordi Far
ikke havde en indtægt. De boede derefter i By 4, og siden flyttede de til Område,
hvor Far havde familie. Far fik dog heller ikke på Område en stabil økonomi. Hun
søgte arbejde, så snart hun var klar efter sin barsel. Hun flyttede med børnene til
By 5 i 2017. Far har været misbruger, mens de var sammen. Han røg primært hash,
og han røg flere gange om dagen. Hun har prøvet amfetamin, før hun fik børn.

Hun flyttede fra Far, da Far påstod, at han havde fået en specialpraktikplads i By 6,
og han i en periode boede i Sønderjylland hos hendes mor. Hun fandt i den periode
ud af, at hun godt kunne være alene med børnene og stå for det hele selv. Det
”toppede” , da Far var aggressiv over for hende, mens de alle var samlet hos
hendes mor, og da hendes mor sagde noget til Far, skubbede Far til hendes nyligt
opererede mor, som derved fik store smerter.

Far har skrevet om selvmordstanker, når hun har givet udtryk for, at de ikke skulle
være sammen. Far har i perioder ikke villet tale med børnene, men han har villet
tale med hende. Børnene så Far meget sporadisk, efter de gik fra hin-anden. Hun
sagde derfor på et tidspunkt til Far, at det kunne hverken børnene eller hun holde
til, og de fik derefter lavet en samværsaftale i 2019. De har aftalt en 12/2-ordning.
Børnene har ikke derudover kontakt til Far, medmindre det er jul, fødselsdag eller
ferie. De deler efterårsferie, vinterferie og jul og nytår. Far har børnene i 2
sammenhængende uger i sommerferien. Børnene vil gerne på samvær, men de er
meget ustyrlige, når de kommer hjem. Det er vanskeligt at sætter grænser, da
børnene efter samvær reagerer meget på grænsesætning. Barn 1 er glad for at være
sammen med sin far, som hun er knyttet til. Det gælder også for Barn 2.



/

8

Konfliktniveauet mellem hende og Far er massivt og højt. De har ikke lavet
underretninger på hinanden, men konfliktniveauet er højt, fordi Far skriver til
hende om hendes privatliv og ikke om børnene. Far har også skrevet til hen-des
mor om hendes samlever Person 1. Far skriver heller ikke pænt til hende, og han
har bl.a. skrevet, at hun bare kan vente og se. Hun oplever det som trusler, hvis
hun ikke gør, som Far siger.

Den 23. februar 2020 var der en episode i forbindelse med afhentning af børne-ne.
Hun havde sat Barn 2 ind i bilen, hvorefter hun ville sætte Barn 1 ind, men
klokken var kun 14.59. Far holdt derfor på Barn 1 til kl. 15.00. Da hun ville sætte
sele på Barn 1, vendte Far vendte sig om og gav hende et hårdt skub, så hun røg
ind i bilen. Hendes samlever Person 1 steg derfor ud af bilen, og sagde ”nu stopper
det” . Far ”gik derefter helt op i ansigtet på hendes samlever” og de sagde ting til
hinanden. Da hun gik til sin plads i bilen, gik Far helt hen til hende og spyttet
hende i ansigtet og sagde, at hun ”bare kunne vente” . Far sparkede derefter en
bule i bilen. Far blev dømt for dette i august. Børnene var under episoden i panik
og græd helt vildt. De kørte fra stedet, og hun trøstede børnene. Far skubbede også
til hendes samlever første gang de mødtes.

Det er rigtigt, at der var en episode i april sidste år, hvor hendes bror Person 3, som
da var 18 år, var involveret. Hun var hjemme med mavekramper på grund af
menstruation, og hun skrev derfor til Far, at hun sendte sin veninde og Person 3 op
for at aflevere børnene. Hun ved bare, at Far og Person 3 kom op at toppes i
forbindelse med afleveringen, og de blev efterfølgende begge dømt for
overtrædelse af ordensbekendtgørelsens § 3.

Far skrev til hende, at han aldrig ville skrive under på et skoleskifte, da hun havde
mødt sin samlever Person 1. Heldigvis krævede flytningen af Barn 1 til bør-
nehaven i By 1 ikke samtykke, fordi hun var bopælsforælder. Barn 1 kunne
derefter starte i Skole. Barn 1 er generelt glad for at gå i skole, og hun er med
fagligt. Den nye skoleudtalelse passer bedre på Barn 1 end den første
skoleudtalelse, og det var også derfor hun kontaktede skolen. Barn 1 er ikke sendt
afsted i det samme tøj to dage i træk.

Der har været bekymringer om børnene i kommunen, men sagen om Barn 2 er
afsluttet, og han får hverken støtte eller andet. Barn 1 er i familiebehandling, som
skal lære hende at sætte ord på sine følelser. Hun har været udadreageren 4 de både
hjemme og i skolen. De er fem personer i familien, og derfor kan bøl-gerne godt
gå højt. De har tidligere skældt børnene ud, men nu taler de stille og roligt med
børnene, mens børnene skal sidde 5 minutter på en stol. Det hjælper, når børnene
skal beskrive, hvad der sker følelsesmæssigt. Barn 1 og hende ta-ler sammen om
Barn 1's følelser. Barn 1 er glad og vidensbegærlig. Barn 1's bekymringer går mere
på store tanker om, hvordan verden blev skabt og andet. Barn 2 er en dreng med
stort ”D” .



/

9

Når hun har bedt om, at der ikke skal være samvær, skyldes det, at børnene er ”helt
oppe i skyerne” efter samvær. Barn 1 har fortalt, at hun gerne vil være mere
sammen med sin far, men at hun i stedet har en legeaftale med Person 4 under
samvær. Barn 1 har også fortalt, at hun hos sin far har fået en pille til at sove på,
mens Barn 1 hjemme hos hende har mørklægningsgardin og en sove-maske på.
Barn 1 har altid haft svært ved at sove. Efter Barn 1's udsagn om pillen, talte hun
med lægen, som også blev meget bekymret. Lægen fortalte, at et evt. sovemiddel
ville være ude af kroppen på det tidspunkt, hvor hun talte med lægen. Hun har
taget en prøve på Barn 1 efter senere samvær, og hun har indleveret en hårprøve til
Ferle. Svaret er dog ikke kommet endnu. Det er under alle omstændigheder ikke
normal håndtering af medicin, når Barn 1 tror, at en pille hjælper til at sove,
selvom pillen måtte være en ”tic-tac” .

Hun kan ikke genkende beskrivelsen af Far i psykologens undersøgelse. Han er
udadreagerende, og hun har ikke lyst til at være alene med ham. Hun kan ik-ke se,
hvordan det skal hænge sammen, hvis børnene skulle flytte op til Far med nye
strukturer, og Fars drømme om at blive Stilling 3 passer ikke med at have børn
boende.

Hun og hendes samlever Person 1 har tidligere skældt børnene ud og råbt, men de
har taget til sig, at Barn 2 havde det, som det fremgår af § 50-undersøgelsen. Barn
1 bliver almindeligt grænsesat, og hun bliver ikke skældt ud. Barn 1 opfat-ter
muligvis grænsesætningen som skæld ud, hvilket det ikke er. Hun bliver sat på en
stol. Person 2 og Barn 1 har det godt sammen, og de leger og skriver søde
beskeder til hinanden. De har haft ture, hvor de har slået på hinanden, men det har
Barn 2 og Barn 1 også haft.

Pædagogerne sagde, at alle børn i 0.-klasse havde en seksualiserende adfærd, da
hun bad om at få besked, når den slags, som er beskrevet, skete. Pædagoger-ne
svarede, at de ikke kunne ringe til alle forældrene hele tiden.

Barn 1 har aldrig taget på hendes bryster, og hun går ind i soveværelset for at
skifte tøj. Hun kan ikke genkende beskrivelsen af Barn 1. Barn 1 har det godt, og
der er kun småskænderier mellem børnene. Barn 1 siger, at hun al-drig vil væk fra
hende. Barn 1 er sulten, når hun kommer i skole, fordi hun spiser morgenmad i
skolen.

Børnene har været i et højt gear hele weekenden, når de har været hos deres far,
selvom de har brug for at slappe af efter en hård skoleuge. Barn 2 reagerer fysisk
bl.a. ved at have så meget afhøring, at det stopper toilettet. Der har ikke været
grænsesætning hele weekenden hos børnenes far. Barn 1 har alt for travlt hos sin
far, og de er ikke sammen alene. Der er altid mange andre omkring Far og



/

10

børnene. Far lytter ikke til børnenes behov. Hun forstår ikke, at Familieretshu-set
opfatter hende som konfliktoptrappende.

Far plejer at have sin mor med, når de udveksler børn. Hun kender ikke nær-mere
til episoden, som hendes bror Person 3 var involveret i, og hun ved derfor ikke, om
der en sammenhæng hertil.

Hun forestiller sig, at hendes påstande skal indebære, at børnene skal have ro på,
og derefter skal der optrappes et samvær med Far i det omfang, som han kan klare
at se børnene.

Far har forklaret, at han er 35 år, og han er i aktivering for tiden. Alt det, der
foregår, er svært for ham at kapere på én gang. Han har indtrykket af, at børnene
ikke har det godt hos Mor.

Barn 1 søger meget tryghed, og det første, der sker, når de kommer hjem, er, at hun
skal sidde enten oven på ham eller ved siden af ham. Han har ligesom skolen
indtryk af, at hun er følelsesmæssigt understimuleret. Fredag spiser de aftensmad,
og derefter putter de med dyner på sofaen, mens de sammen ser Disney Show.
Bagefter kommer børnene i seng, fordi de er trætte. Han spørger ikke til, hvad der
foregår hos mor og Person 1. Det skal Barn 1 selv komme med, og hun kommer af
sig selv med ”stikpiller” indimellem. Barn 1 siger bl.a., at Person 2 slår, og han har
derfor sagt, at hun skal sige det til ”mor og Person 1” . Barn 1 har fortalt, at Person
2 derefter slår, fordi Barn 1 har ”sladret” . Barn 1 har også fortalt, at børnene får
meget skæld ud af både mor og Person 1. Sådan har det været hele tiden.

Han er enig i, at Barn 2 er en dreng med stor ”D” , og der er gang i den. Barn 2 går
op i skydere og vilde ting. De har købt ”Nerf guns” , og dem har de mange af. De
har en oppustelig skydeskive, som kan give point, når de skyder til måls. Barn 2
fortæller meget sjældent noget om, hvad der foregår hos Mor.

Han har oplevet, at børnene kom i gammelt og slidt tøj, når han fik dem. Efter han
påtalte dette over for Mor, har børnene haft fint tøj på. Han har dog be-mærket, at
børnene har haft noget andet tøj på, som har set mere slidt ud, når de er blevet
fotograferet i skolen, og der ligger billeder på Aula. Han køber nu tøj, så børnene
har deres eget tøj hos ham.

Han bor i en 4-værelseslejlighed, hvor børnene har hvert deres værelse. Han har en
kæreste, som han ikke bor sammen med. Han vil gerne have bopælen, så børnene
får mere tryghed og en stabil base. Børnene er begge kede af det, når de skal hjem,
og han vil gerne give dem en tryg base, hvilket han kan tilbyde. Han har sin mor
og sin lillebror i nærheden. Børnene ser også de to kusiner, og



/

11

Barn 1 vil gerne lege med kusinen Person 4, som hun altid leger med om lørda-
gen. Det foregår enten hos ham eller hos hans bror.

Han og Mor udveksler nu børn hos Circle K. Episoden med aflevering ved bilen
foregik på hans gamle adresse. Barn 1 var på hans arm, og Barn 1 ville ikke hjem
og græd. Barn 1 skulle derfor lige have ro på, og det kunne Mor ikke finde tid til.
Mor nærmest rev Barn 1 ud af hans arme. Han kan ikke genkende, at han
skubbede, men det er rigtigt, at bilen rykkede sig lidt, hvoref-ter Far kom ud og var
”helt op i ansigtet på ham” .

Episoden med Person 3 skete på Circle K, hvor han havde sin mor med. Hans mor
er med, fordi Mor ikke skal kunne komme med alle de beskyldninger og anklager,
som hun har gjort. Person 3 slog ud efter ham, men da han rykkede sig, ramte
Person 3 hans mor. Derfor opstod derefter en situation, hvor de stod og skubbede
til hinanden på et offentligt sted, og de fik begge en bøde.

Han er enig i, at han ikke er udadreagerende. Mor skal jo nærmest sige, at han er
udadreagerende. Han har ikke røget hash siden 2018, og han har fået ta-get en
prøve efter sidste retsmøde, som han afventer svar på.

Det lyder helt vanvittigt, at han skulle have givet Barn 1 en pille. Han kan hel-ler
ikke forestille sig, at Barn 1 har fortalt det, men hun kan fortælle mange ting. Hun
kan evt. have set noget på sin tablet. Han har ikke problemer med at få Barn 1 til at
sove. Hun sover en halv time efter, at han har taget hendes tab-let.

De har altid program på om lørdagen, hvor de tidligere var i Jesperhus, men nu er
de altid sammen med hans bror og spiser sammen. Om søndagen slapper de af og
får, fordi det er Barn 2 ønske, blødkogt æg til morgenmad. Inden børnene skal
afleveres, laver de sammen enten pandekager eller æbleskiver ”fra bun-den” hos
hans mor.

Han har aftalt med skolen, at han skriver til skolen, hvad han og børnene har la-vet
i weekenden, så de kan tale om det i skolen. Han modsætter sig ikke, hvad børnene
skal.

Han har taget grundforløbet til at blive Stilling 3. Man kan godt Stilling 3 og være
hjemme hver dag, hvis børnene bor hos ham. Barn 1 har for det meste fri omkring
kl. 14.30, mener han.

Han bliver modarbejdet i alt, hvad han gør. Han kan ikke skrive noget til Mor, da
hun ikke svarer, og han kan ikke genkende, at han skriver truende beske-der.



/

12

Det er rigtigt, at Person 3 mødte op sammen med Mors veninde. Der var ik-ke tale
om flere mænd.

Børnene kan godt mærke, at der er konflikt mellem ham og Mor. Barn 1 talte
meget om, at det var dejligt, at de begge havde været der, da han hentede Barn 1 på
skolen sammen med Mor forrige fredag.

Det er rigtigt, at han havde et dagligt misbrug af hash, da han og Mor var sammen.
Han var dog sammen med børnene lige så meget som Mor. Han har haft en
kontakt på misbrugscentret. Han forstår ikke udtalelsen fra mis-brugskonsulenten.
Episoden med morfin-piller foregik på sygehuset, efter han var kommet til skade
med sit ben.

Han mener, at han blev dømt for overtrædelse af ordensbekendtgørelsen i for-
bindelse med episoden med Mor og bilen. Han fik en bøde og skulle betale 7.000
kr. for bildøren.

Familierettens begrundelse og resultat
Forældremyndighed
Det må efter de foreliggende oplysninger lægges til grund, at parterne har haft
visse samarbejdsvanskeligheder, som er kommet til udtryk i forbindelse med
enkelte afleveringssituationer, hvor også børnene har været til stede. Efter det
fremkomne lægger retten til grund, at der i den forbindelse har været uhen-
sigtsmæssig adfærd fra begge parter, men også at Fars reaktioner har skyldes
afmagt i situationer, hvor Mor og hendes samlever har udvist konfliktoptrappende
adfærd. Efter Fars forkla-ring har parterne nu aftalt et nyt afleveringssted, hvor han
har valgt at ledsages af sin mor for at begrænse beskyldninger mm.

Efter oplysningerne om børnene, herunder indholdet af børnesamtalen lægger
retten endvidere til grund, at begge børn har en nær relation til deres far, som de
gerne har samvær med.

Det følger af forældreansvarslovens § 1, at hensynet til barnets bedste og bar-nets
ret til trivsel og beskyttelse kommer i første række i alle forhold, som er omfattet
af loven. Af bemærkninger til lovforslag nr. 91 af 7. november 2018 om ændring
af forældreansvarslovens fremgår følgende:

”Ved vurderingen af, hvad der er bedst for barnet, skal der tages hen-
syn til hovedprincipperne i forældreansvarsloven om, at et barn har ret 
til to forældre, og at forældrene skal tage ansvar for barnet, dels ved at 
drage omsorg for barnet, dels ved at samarbejde om væsentlige beslut-
ninger om barnet.”



/

13

På denne baggrund og da der ikke er fremkommet oplysninger om konflikter
mellem parterne i øvrigt, som går ud over børnene, finder familieretten, at der ikke
er påvist konkrete holdepunkter for at antage, at forældrene ikke vil kunne
samarbejde om Barn 1 og Barn 2's forhold til Barn 1 og Barn 2's bedste, jf. foræl-
dreansvarslovens § 11, 2. pkt., jf. § 4. Der er derfor ikke grundlag for at ophæve
den fælles forældremyndighed som påstået af Mor.

Bopæl
Efter det oplyste har Barn 1 og Barn 2 boet hos deres mor hele deres liv. Der har
efter forklaringerne og oplysninger i sagen været udfordringer for navnlig Barn 1,
som imidlertid har modtaget hjælp, og Mor og hendes samlever har været lydhøre
over for anbefalingerne fra kommunen i forbindelse med blandt andet håndtering
af konflikter i hjemmet. Herefter, og uanset at børnene nyder samværet med deres
far, finder retten ikke, at det vil være bedst for børnene at bopælen ændres.
Familieretten har herved også lagt vægt på indholdet af den psykologisk
funktionsbeskrivelse af Far og det forhold, at børnene er knyttet til skole og
børnehave.

Fars påstand om ændring af bopælen tages derfor ikke til følge.

Samvær
Efter en samlet vurdering af børnenes forhold, herunder indholdet af børne-
samtalen med Barn 1 og det ovenfor anførte, finder familieretten, at Barn 1 og
Barn 2 skal have samvær med Far i en 12/2-ordning som hidtil, og Fars påstand
herom tages derfor til følge, jf. forældreansvarslovens § 19 og § 21, som nedenfor
bestemt.

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

T H I  K E N D E S  F O R  R E T :

Far frifindes for Mors påstand om ophævelse af den fælles forældremyndighed.

Mor frifindes for Fars påstand om ændring af bopæl.

Barn 1, Født 2014 og Barn 2, Født 2015, skal have samvær med Far på føl-gende
måde:



/

14

Far har samvær med børnene i lige uger fra fredag, hvor Far afhenter i
skole/institution til søndag kl. 15, hvor Mor afhenter på Fars bopæl.

Feriesamvær:
Sommerferie: Far har samvær med børnene i to sammenhængende uger i
skolernes sommerferie. Far afhenter børnene hos Mor kl. 10 om lørdagen i den
første uge, og Far afleve-rer børnene hos Mor søndag kl. 15 i den sidste uge. Ved
uenighed vælger Far ført i lige år og Mor først i ulige år.

Efterårsferie: Far har samvær med børnene fra lørdag kl. 10 i uge 41, hvor Far
afhenter hos Mor, til søndag i uge 42, hvor Mor afhenter hos Far kl. 15.

Juleferie/nytårsferie: Far har i lige år samvær med børnene fra den 23. december
kl. 10 med afhentning hos Mor til den 25. december kl. 15, hvor Mor afhenter hos
Far. I ulige år har Far samvær med børnene fra den 30. december kl. 10 med
afhentning hos Mor til den 1. januar kl. 15, hvor Mor afhenter hos Far.

Påskeferie: Far har i lige år samvær med børnene fra onsdag kl. 10 med
afhentning hos Mor til lørdag kl. 15, hvor Mor afhenter hos Far. Hvis påsken
falder således, at Far har ordinært samvær forlænges samværet således fra onsdag
til
søndag. I ulige år har Far samvær med børnene fra lørdag kl. 10
med afhentning hos Mor til mandag kl. 15, hvor Mor afhenter hos Far. Hvis
påsken falder således, at Far har ordinært samvær forlænges samværet således fra
fredag til mandag.

Ferien følger skoleferien på det sted, hvor Barn 1 og Barn 2 bor.

Den, der vælger sommerferie først, skal give den anden forælder skriftlig be-sked
om feriens placering senest den 1. marts. Hvis fristen ikke bliver over-holdt, må
den anden forælder vælge først og skal give skriftlig besked senest den 1. april.

Den, der vælger sidst, skal give skriftlig besked senest den 1. maj.



/

15

Falder det løbende samvær i forbindelse med øvrige helligdage (Store Bededag,
Kr. Himmelfart og pinse), udvides samværet til også at omfatte helligdagen - for
Kr. Himmelfartsferiens vedkommende også med fredagen. Samværet be-gynder og
slutter på samme klokkeslæt som weekendsamværet.

Ingen af parterne betaler sagsomkostninger til den anden part eller til statskas-sen.



/

 




/